## Zmeny v Zozname zakázaných látok 2016

### Trvalo zakázané látky a metódy

**S2. Peptidové hormóny, rastové faktory, príbuzné látky a mimetiká**

* Leuprorelín nahradil triptorelín ako univerzálnejší príklad choriogonádotropínu a faktora uvoľňujúceho luteinizačný hormón.

**S4. Hormóny a metabolické modulátory**

* Boli pridané mimetiká inzulínu vrátane všetkých agonistov inzulínového receptora.
* Meldónium bolo zaradené do Zoznamu na základe dôkazov o jeho zneužívaní s cieľom zlepšenia športového výkonu.

**S5. Diuretiká a maskovacie látky**

* Bolo upresnené, že oftalmologické použitie inhibítorov karbonickej anhydrázy je povolené.

### Látky a metódy zakázané počas súťaže

**S6. Stimulanciá**

* Bolo upresnené, že klonidín je povolený.

### Látky zakázané v určitých športoch

**P1. Alkohol**

* Po zvážení žiadosti medzinárodnej federácie pre motocyklistiku bola táto federácia odstránená zo zoznamu športov, pri ktorých je alkohol zakázaný ako dopingová látka.

WADA akceptovala, že užívanie alkoholu ako dopingovej látky bude regulované samotnou federáciou.

### Monitorovací program

* Meldónium sa preradilo do Zoznamu zakázaných látok 2016.
* Hydrokodón, pomer morfín/kodeín a tapentadol boli odstránené.